ທ່ານມິດ ຣອມນີ ຊະນະ ການເລືອກຕັ້ງຂັ້ນຕົ້ນຂອງພັກ ໃນ 3 ແຫ່ງ (ເບິ່ງວີດີໂອ)
ທ່ານຣອມນີຫຍັບເຂົ້າໄປໃກ້ ການທີ່ຈະໄດ້ຖືກ ແຕ່ງຕັ້ງໃຫ້ເປັນຜູ້ຕາງໜ້າພັກ ຫລາຍຂຶ້ນ ທີ່ຈະເຂົ້າແຂ່ງຂັນເລືອກຕັ້ງ ກັບປະທານາທິບໍດີ ໂອບາມາ.
ທ່ານມິດ ຣອມນີ ຜູ້ສະມັກແຂ່ງຂັນທີ່ຫວັງວ່າຈະໄດ້ເປັນປະທານາທິບໍດີສະຫະລັດ ສັງ ກັດພັກ Republican ໄດ້ຫຍັບເຂົ້າໄປໃກ້ຕື່ມອີກການທີ່ຈະໄດ້ຖືກແຕ່ງຕັ້ງໃຫ້ເປັນຜູ້ ຕາງໜ້າພັກນັ້ນ ແລະບັດນີ້ ແນສາຍຕາຂອງທ່ານໄປໃສ່ການຕໍ່ສູ້ທາງດ້ານການເມືອງ ກັບປະທານາທິບໍດີ ບາຣັກ ໂອບາມາ ອະດີດຜູ້ປົກຄອງລັດ Massachusetts ໄດ້ຊະນະລວບໃນການເລືອກຕັ້ງຂັ້ນຕົ້ນຂອງ ພັກໃນກຸງວໍຊິງຕັນ ໃນລັດ Maryland ທາງພາກຕາເວັນອອກຂອງສະຫະລັດ ແລະໃນ ລັດ Wisconsin ທາງພາກກາງຂ້ອນຕາເວັນຕົກ ໃນວັນອັງຄານວານນີ້ ຊຶ່ງທ່ານຣອມນີ ເອີ້ນວ່າ ເປັນໄຊຊະນະຄັ້ງຍິ່ງໃຫຍ່ແລງມື້ນີ້ ໃນການປຸກລະດົມຂອງພວກເຮົາເພື່ອ ຮື້ຟື້ນ ຄໍາໝັ້ນສັນຍາຂອງອາເມຣິກາ ຄືນມານັ້ນ ຜົນຂອງການເລືອກຕັ້ງຈາກນະຄອນຫຼວງວໍຊິງຕັນ ແລະລັດ Maryland ສະແດງໃຫ້ ເຫັນວ່າ ທ່ານຣອມນີ ຊະນະຢ່າງຂາດຮອຍ ເໜືອຄູ່ແຂ່ງຂັນທີ່ໃກ້ຊິດທີ່ສຸດ ຄືອະດີດສະ ມາຊິກສະພາສູງສະຫະລັດທ່ານ Rick Santorum ນັ້ນ ແຕ່ໄຊຊະນະຂອງທ່ານແມ່ນ ສູສີກັນ ຢູ່ໃນລັດ Wisconsin ບ່ອນທີ່ທ່ານ Rick Santorum ໄດ້ທໍາການ ໂຄສະນາ ຫາສຽງຢ່າງໜັກນັ້ນ ໄຊຊະນະໃນວັນອັງຄານວານນີ້ ໄດ້ເຮັດໃຫ້ທ່ານຣອມນີ ຫຍັບໃກ້ເຂົ້າການທີ່ຈະໄດ້ຮັບ ສຽງສະໜັບສະໜຸນ ຈາກຜູ້ແທນພັກໃນຈໍານວນພຽງພໍທີ່ຈະໄດ້ເປັນຜູ້ສະມັກຮັບເລືອກ ຕັ້ງຂອງພັກ Republican ເພື່ອຈະແຂ່ງຂັນກັບປະທານາທິບໍດີບາຣັກ ໂອບາມາ ສັງກັດ ພັກເດໂມກຣັດໃນການເລືອກຕັ້ງທົ່ວໄປໃນເດືອນພະຈິກທ້າຍປີນີ້ ທ່ານຣອມນີ ແລະ ທ່ານໂອບາມາ ຕ່າງກໍໄດ້ສະແດງຮ່ອງຮອຍໃຫ້ບັດນາຜູ້ປ່ອນບັດເຫັນວ່າ ການແຂ່ງຂັນ ລະຫວ່າງພວກທ່ານຈະດໍາເນີນໄປແບບໃດ ໃນການກ່າວຖະແຫຼງຕໍ່ພວກສະໜັບສະໜຸນທ່ານທີ່ລັດ Wisconsin ທ່ານຣອມນີ ໄດ້ ກ່າວໂຈມຕີປະວັດຂອງທ່ານໂອບາມາ ກ່ຽວກັບເສດ ຖະກິດ ໂດຍກ່າວວ່າ “ໃນສັງຄົມທີ່ ລວມຈຸດໃຈກາງຢູ່ທີ່ລັດຖະບານ ຂອງທ່ານໂອບາມານັ້ນ ລັດຖະບານແມ່ນຈະຕ້ອງໄດ້ ເຮັດຫຼາຍຂຶ້ນ ເພາະວ່າເສດຖະກິດຈະເຄື່ອນໄຫວຊ້າລົງ ” ໃນເຊົ້າວັນອັງຄານວານນີ້ ທ່ານໂອບາມາ ໄດ້ປະນາມຮ່າງງົບປະມານຂອງພັກ Repu blican ທີ່ໄດ້ຮັບການໜຸນຫຼັງຈາກທ່ານຣອມນີ ໂດຍກ່າວວ່າ ຮ່າງງົບປະມານນີ້ຈະບັງ ຄັບໃຫ້ປະເທດຮັບເອົາວິໄສທັດທີ່ຮຸນແຮງ ພວກສະໜັບສະໜຸນທ່ານໂອບາມາ ກໍໄດ້ເລີ້ມທໍາການໂຄສະນາຫາສຽງຕໍາໜິຕິຕຽນ ທ່ານຣອມນີເຊ່ນກັນ ທ່ານຣອມນີ ໄດ້ຮັບຈໍານວນຜູ້ແທນຂອງພັກ ປະມານເຄ່ິ່ງນຶ່ງຂອງຈໍານວນທີ່ຕ້ອງການ ເພື່ອໃຫ້ໄດ້ຖືກແຕ່ງຕັ້ງເປັນຜູ້ຕາງໜ້າຂອງພັກ ນັ້ນແລ້ວ ແລະໄດ້ຮັບການສະໜັບສະ ໜຸນຂຶ້ນເລື້ອຍໆຈາກພວກສະມາຊິກພັກ Republican ຄົນສໍາຄັນ ເຊ່ນອະດີດປະທາ ນາທິບໍດີ H W Bush ແຕ່ພວກຄູ່ແຂ່ງຂັນຂອງທ່ານຣອມນີຈາກພັກ Republican ທ່ານ Rick Santorum ທ່ານ Newt Gingrich ແລະທ່ານ Ron Paul ຍັງບໍ່ໄດ້ ສະແດງຮ່ອງຮອຍໃດໆໃຫ້ຮູ້ວ່າ ພວກເຂົາເຈົ້າພ້ອມແລ້ວທີ່ຈະຖອນໂຕຈາກການແຂ່ງ ຂັນນັ້ນ